ddrg/super_eurlex huggingface dataset:
Oficiālais Vēstnesis L 133 , 07/05/1998 Lpp. 0010 - 0011



Komisijas Regula (EK) Nr. 954/98 (1998. gada 6. maijs), ar ko papildina pielikumu Regulai (EK) Nr. 2301/97 par konkrētu nosaukumu iekļaušanu "Īpaša rakstura sertifikātu reģistrā", kurš paredzēts Padomes Regulā (EEK) Nr. 2082/92 par īpaša rakstura sertifikātiem lauksaimniecības produktiem un pārtikai (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2082/92 par īpaša rakstura sertifikātiem lauksaimniecības produktiem un pārtikai [1], un jo īpaši tās 9. panta 1. punktu, tā kā saskaņā ar Regulas (EEK) Nr. 2082/92 7. pantu dalībvals tis ir nosūtījušas Komisijai pieteikumus par to, lai konkrētus nosaukumus reģistrētu kā īpaša rakstura sertifikātus; tā kā šādi reģistrētiem nosaukumiem var izmantot tiem rezervēto atzīmi "garantētas tradicionālās īpatnības"; tā kā pēc pielikumā norādīto nosaukumu publicēšanas Eiropas Kopienu Oficiālajā Vēstnesī [2] saskaņā ar minētās regulas 7. pantu Komisijai ir nosūtīts iebildums, bet pēc tam tas atsaukts; tā kā šos nosaukumus attiecīgi var ierakstīt "Īpaša rakstura sertifikātu reģistrā" un tādēļ aizsargāt Kopienā kā garantētas tradicionālās īpatnības; tā kā Komisijas Regulas (EK) Nr. 2301/97 [3] pielikums ir jāpapildina ar šīs regulas pielikumu, IR PIEŅĒMUSI ŠO REGULU. 1. pants Ar šo nosaukumus šīs regulas pielikumā pievieno Regulas (EK) Nr. 2301/97 pielikumam un ieraksta "Īpaša rakstura sertifikātu reģistrā" saskaņā ar Regulas (EEK) Nr. 2082/92 9. panta 1. punktu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 6. maijā Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 21, 21.1.1997., 5.-16. lpp. [3] OV L 319, 21.11.1997., 8. lpp. -------------------------------------------------- PIELIKUMS - Kriek, Kriek-Lambic, Framboise-Lambic, Fruit-Lambic/Kriek, Kriekenlambiek, Frambozenlambiek, Vruchtenlambiek (Regulas (EEK) Nr. 2082/92 [1] 13. panta 1. punkts), - Lambic, Gueuze-Lambic,/Geuze/Lambiek, Geuze-Lambiek, Geuze (Regulas (EEK) Nr. 2082/92 [2] 13. panta 1. punkts). [1] Specifikāciju galvenie punkti atrodami OV C 21, 21.1.1997., 5.-16. lpp. [2] Specifikāciju galvenie punkti atrodami OV C 21, 21.1.1997., 5.-16. lpp. --------------------------------------------------
Oficiālais Vēstnesis L 307 , 17/11/1998 Lpp. 0003 - 0003



Padomes Regula (EK, EOTK, Euratom) Nr. 2459/98 (1998. gada 12. novembris), ar kuru groza Regulu (EEK, Euratom, EOTK) Nr. 260/68, ar ko paredz Eiropas Kopienu nodokļa piemērošanas nosacījumus un procedūru EIROPAS SAVIENĪBAS PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, ņemot vērā Protokolu par privilēģijām un imunitāti Eiropas Kopienās, jo īpaši tā 13. pantu, ņemot vērā Komisijas priekšlikumu, tā kā, ņemot vērā Padomes Regulu (EK, EOTK, Euratom) Nr. 2458/98 (1998. gada 12. novembris), ar kuru groza Regulu (EEK, Euratom, EOTK) Nr. 259/68, ar ko izveido Eiropas Kopienu Civildienesta noteikumus un Pārējo darbinieku nodarbināšanas kārtību, un citas regulas, kas šiem ierēdņiem un pārējiem darbiniekiem piemērojamas attiecībā uz atalgojuma, pensiju un citu finansiālu tiesību noteikšanu eiro [1], jāgroza Padomes Regula (EEK, Euratom, EOTK) Nr. 260/68 [2], IR PIEŅĒMUSI ŠO REGULU. 1. pants Regulā (EEK, Euratom, EOTK) Nr. 260/68 terminu "Beļģijas franki" aizstāj ar terminu "eiro" un Beļģijas frankos izteiktās summas aizstāj ar to ekvivalentu eiro vienībās pēc maiņas kursa, kuru noteikusi Padome. Piemēro tos noteikumus attiecībā uz summu noapaļošanu, kurus nosaka Padomes Regula (EK) Nr. 1103/97 (1997. gada 17. jūnijs) par dažiem noteikumiem attiecībā uz eiro ieviešanu [3]. 2. pants Regulas (EEK, Euratom, EOTK) Nr. 260/68 8. pantu aizstāj ar šādu pantu: "8. pants Nodokli iekasē, to atskaitot no pirmavota. Summu noapaļo uz leju līdz simtajai daļai no eiro." . 3. pants 1999. gada 1. janvārī Komisija saskaņā ar šo regulu veic to summu konversiju eiro, kuras Regulā (EEK, Euratom, EOTK) Nr. 260/68 izteiktas Beļģijas frankos; šīs vērtības 1999. gada janvārī publicē Eiropas Kopienu Oficiālajā Vēstnesī. 4. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Tā ir piemērojama no 1999. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 12. novembrī Padomes vārdā — priekšsēdētājs E. Hostasch [1] OV L 307, 17.11.1998., 1. lpp. [2] OV L 56, 4.3.1968., 8. lpp. Regula, kurā jaunākie grozījumi izdarīti ar Regulu (EK, EOTK, Euratom) Nr. 1197/98 (OV L 166, 27.2.1998., 1. lpp.). [3] OV L 162, 19.6.1997., 1. lpp. --------------------------------------------------
Oficiālais Vēstnesis L 005 , 09/01/1999 Lpp. 0064 - 0064



Komisijas Regula (EK) Nr. 39/1999 (1999. gada 8. janvāris), ar kuru groza Regulu (EEK) Nr. 2131/93, ar ko paredz kārtību un nosacījumus, ar kādiem tiek pārdota intervences aģentūru pārziņā esošā labība EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 923/96 [2] un jo īpaši tās 5. pantu, tā kā Komisijas Regulā (EEK) Nr. 2131/93 [3], kurā jaunākie grozījumi izdarīti ar Regulu (EK) Nr. 2193/96 [4], ir paredzēta kārtība un nosacījumi intervences aģentūru labības krājumu pārdošanai; tā kā transporta izdevumi laika gaitā ievērojami mainās, un dažus no šiem izdevumiem nevar paredzēt, jo īpaši tas attiecas uz upes transportu; tā kā budžeta apsvērumu dēļ ir jānosaka šādu izdevumu maksimālā summa; tā kā intervences aģentūras ir tās, kam ir jānosaka minētā summa, un šai summai ir jābūt norādītai visos izsoļu paziņojumos; tā kā Slovēnijas osta Kopera tradicionāli ir bijusi izvešanas osta Austrijai, pirms tā pievienojās Eiropas Savienībai; tā kā tāpēc Kopera jāiekļauj kā Kopienas labības izvešanas vieta transporta izdevumu atlīdzināšanas nolūkā; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2131/93 7. panta 2.a punktu aizstāj ar šo: "2a) Tomēr gadījumā, ja kādai dalībvalstij nav jūras ostas, var pieļaut atkāpi no iepriekš minētās daļas un noteikt, ka tad, ja izvešanu veic no kādas jūras ostas, finansē minimālos izdevumus transportam no uzglabāšanas vietas līdz faktiskai izvešanas vietai, nepārsniedzot limitus, kas norādīti izsoles paziņojumā. Šīs daļas nolūkiem Slovēnijas ostu Koperu var uzskatīt par izvešanas vietu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 8. janvārī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 126, 24.5.1996., 37. lpp. [3] OV L 191, 31.7.1993., 76. lpp. [4] OV L 293, 16.11.1996., 1. lpp. --------------------------------------------------
Oficiālais Vēstnesis L 178 , 13/07/1999 Lpp. 0006 - 0006



Komisijas Regula (EK) Nr. 1526/1999 (1999. gada 13. jūlijs), ar ko nosaka, kādas procentuālās daļas no daudzumiem, uz kuriem attiecas cūkgaļas eksporta licenču pieteikumi, var akceptēt EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1995. gada 16. jūnija Regulu (EK) Nr. 1370/95, ar ko nosaka sīki izstrādātus noteikumus eksporta licenču sistēmas īstenošanai cūkgaļas nozarē [1], kurā jaunākie grozījumi izdarīti ar Regulu (EK) Nr. 1719/98 [2], un jo īpaši tās 3. panta 4. punktu, (1) Tā kā Regula (EK) Nr. 1370/95 paredz īpašus pasākumus, ja eksporta licenču pieteikumi attiecas uz daudzumiem un/vai tajos paredzēti izdevumi, kas pārsniedz parastos tirdzniecības apjomus, vai pastāv iespējamība, ka tie tiks pārsniegti, ņemot vērā ierobežojumus un/vai attiecīgos izdevumus aplūkojamajā laika posmā, kuri minēti 8. panta 11. punktā Padomes Regulā (EK) Nr. 2777/75 [3], kurā jaunākie grozījumi izdarīti ar Komisijas Regulu (EK) Nr. 2916/95 [4]. (2) Tā kā dažu cūkgaļas produktu tirgū ir neskaidrības; tā kā sakarā ar gaidāmo kompensāciju pielāgošanu šiem produktiem, attiecībā uz tiem ir iesniegti eksporta licenču pieteikumi spekulatīvos nolūkos; tā kā pastāv risks, ka, izsniedzot licences par daudzumiem, ko piemēro no 1999. gada 5. līdz 9. jūlijam un no 12. līdz 13. jūlijam, var izraisīt parasti pārdoto attiecīgo produktu daudzumu limita pārsniegšanu; tā kā var noraidīt pieteikumus, attiecībā uz kuriem vēl nav izsniegtas eksporta licences un kuri attiecas uz attiecīgajiem produktiem, IR PIEŅĒMUSI ŠO REGULU. 1. pants Nekādas turpmākas darbības neveic attiecībā uz pieteikumiem uz eksporta licencēm cūkgaļai, kas iesniegti līdz 1999. gada 13. jūlijam saskaņā ar Regulu (EK) Nr. 1370/95 attiecībā uz minētās regulas I pielikumā noteikto 1., 2. un 3. kategoriju un attiecībā uz kuriem būtu bijis jāizsniedz licences no 1999. gada 14. jūlija un 21. jūlija. 2. pants Šī regula stājas spēkā 1999. gada 14. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 13. jūlijā Komisijas vārdā — Komisijas loceklis Franz Fischler [1] OV L 133, 17.6.1995., 26. lpp. [2] OV L 125, 1.8.1998., 58. lpp. [3] OV L 282, 1.11.1975., 77. lpp. [4] OV L 305, 19.12.1995., 49. lpp. --------------------------------------------------
Oficiālais Vēstnesis L 080 , 25/03/1999 Lpp. 0008 - 0008



Komisijas Regula (EK) Nr. 630/1999 (1999. gada 24. marts), ar kuru groza Regulu (EK) Nr. 919/94, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu ražotāju organizācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1637/98 [2], un jo īpaši tās 9. pantu, tā kā ar Komisijas Regulu (EK) Nr. 919/94 [3] paredzēti sīki izstrādāti noteikumi, kas attiecas uz banānu ražotāju organizāciju atzīšanu un veidu, kādā tās darbojas; tā kā nolūkā nodrošināt šādu organizāciju stabilitāti un to, lai tās sasniegtu izvirzītos ekonomiskos mērķus, minētās regulas 5. pantā paredzēts minimālais termiņš, uz kādu dalībniekiem jāapņemas būt organizācijas biedru vidū, un minimālais termiņš, kādā iepriekš jābrīdina par izstāšanos no organizācijas; tā kā pieredze rāda, ka šādi noteikumi ir pārāk ierobežojoši; tā kā nolūkā atvieglot iestāšanos individuālajiem ražotājiem un lai šādas ražotāju organizācijas darbotos efektīvāk, būtu jāsamazina minimālais līdzdalības termiņš un minimālais termiņš, kādā iepriekš jābrīdina par izstāšanos no organizācijas, kā arī šajā sakarā būtu jāpieņem noteikumi attiecībā uz svaigu augļu un dārzeņu nozari; tā kā tāpat dalībvalstīm būtu jādod iespēja noteikt ilgstošāku minimālo līdzdalības termiņu; tā kā iepriekšminētās regulas 5. pants būtu attiecīgi jāgroza; tā kā šajā regulā paredzētie pasākumi ir saskaņā ar Banānu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 919/94 5. panta c) punktu aizstāj ar šādu punktu: "c) katram biedram jāapņemas palikt ražotāju organizācijā vismaz vienu gadu un izstāšanās gadījumā rakstiski jāpaziņo par savu nodomu līdz 31. maijam, lai izstāšanās varētu stāties spēkā ar nākamā gada 1. janvāri. Dalībvalstis drīkst noteikt ilgstošāku minimālās līdzdalības termiņu; tādā gadījumā dalībvalstis par to informē Komisiju. Ražotāju organizācijas statūtos drīkst paredzēt ilgstošāku termiņu, kādā jāpaziņo par izstāšanos." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 24. martā Komisijas vārdā — Komisijas loceklis Franz Fischler [1] OV L 47, 25.2.1993., 1. lpp. [2] OV L 210, 28.7.1998., 28. lpp. [3] OV L 106, 27.4.1994., 6. lpp. --------------------------------------------------
Oficiālais Vēstnesis L 180 , 19/07/2000 Lpp. 0017 - 0018



Komisijas Regula (EK) Nr. 1566/2000 (2000. gada 18. jūlijs), ar kuru groza Regulu (EEK) Nr. 94/92, ar ko nosaka sīki izstrādātas normas režīma noteikšanai importam no trešām valstīm, kuras noteiktas Padomes Regulā (EEK) Nr. 2092/91 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1], kurā jaunākie grozījumi izdarīti ar Regulu (EK) Nr. 1437/2000 [2], un jo īpaši tās 11. panta 1. punkta a) apakšpunktu, tā kā: (1) Regulas (EEK) Nr. 2092/91 11. panta 1. punktā ir noteikts, ka no trešās valsts importētus produktus var tirgot tikai tad, ja to izcelsme ir trešā valstī, kas ietilpst sarakstā, kurš sastādīts saskaņā ar minētās regulas 2. pantā paredzētajiem nosacījumiem. Tāds saraksts ir noteikts pielikumā Komisijas Regulai (EEK) Nr. 94/92 [3], kura grozīta ar Regulu (EK) Nr. 548/2000 [4]. (2) Austrālijas iestādes ir lūgušas Komisiju iekļaut jaunu pārbaudes un sertificēšanas iestādi saskaņā ar Regulu (EEK) Nr. 94/92. (3) Austrālijas iestādes ir sniegušas Komisijai visas nepieciešamās garantijas un informāciju, lai to pārliecinātu, ka jaunā pārbaudes un sertificēšanas iestāde atbilst Padomes Regulas (EEK) Nr. 2092/91 11. panta 2. punktā noteiktajiem kritērijiem. (4) Šajā regulā paredzētie pasākumi ir saskaņā ar atzinumu, ko sniegusi Regulas (EEK) Nr. 2092/91 14. pantā minētā komiteja, IR PIEŅĒMUSI ŠO REGULU. 1. pants Regulas (EEK) Nr. 94/92 pielikumu groza, kā norādīts šīs regulas pielikumā. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 18. jūlijā Komisijas vārdā — Komisijas loceklis Franz Fischler [1] OV L 198, 22.7.1991., 1. lpp. [2] OV L 161, 1.7.2000., 62. lpp. [3] OV L 11, 17.1.1992., 14. lpp. [4] OV L 67, 15.3.2000., 12. lpp. -------------------------------------------------- PIELIKUMS Tekstā attiecībā uz Austrāliju 3. punktu aizstāj ar šādu punktu: "Kontroles iestādes: - Quarantine Inspection Service (AQIS) (Department of Agriculture, Fisheries and Forestry) - Bio-dynamic Research Institute (BDRI) - Biological Farmers of Australia (BFA) - Organic Vignerons Association of Australia Inc. (OVAA) - Organic Herb Growers of Australia Inc. (OHGA) - Organic Food Chain Pty Ltd (OFC) - National Association of Sustainable Agriculture, Australia (NASAA)" --------------------------------------------------
Official Journal L 252 , 06/10/2000 P. 0006 - 0006



KOMISIJAS REGULA (EK) Nr. 2114/2000 (2000. gada 5. oktobris), ar kuru groza Regulu (EK) Nr. 174/1999, ar ko nosaka īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju1, kurā jaunākie grozījumi izdarīti ar Regulu (EK) Nr. 1670/20002, un jo īpaši tās 26. panta 3. punktu, tā kā: (1) Komisijas Regula (EK) Nr. 174/19993, kurā jaunākie grozījumi izdarīti ar Regulu (EK) Nr. 1961/20004, nosaka īpašus sīki izstrādātus noteikumus par to, kā piemērot Padomes Regulu (EEK) 804/685, kurā jaunākie grozījumi izdarīti ar Regulu (EK) Nr. 1587/966, attiecībā uz piena un piena produktu eksporta licencēm un eksporta kompensācijām. Lai nodrošinātu eksporta kompensāciju režīma vienmērīgu darbību un samazinātu spekulatīvu pieteikumu un režīma traucējumu iespējamību attiecībā uz dažiem piena produktiem, konkrētajā tirgus situācijā eksporta licenču derīguma termiņš jāsamazina un drošības nauda, kas paredzēta minētajā regulā, jāpalielina. (2) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 174/1999 groza šādi. 1. Regulas 6. panta a) punktu aizstāj ar šādu: "a) ceturtā mēneša beigām no izdošanas dienas produktiem, kas atbilst KN kodam 0402 10." 2. Regulas 9. panta b) punktu aizstāj ar šādu: "b) 30 % par produktiem, kas atbilst KN kodam 0402 10." 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 5. oktobrī Komisijas vārdā Komisijas loceklis Franz Fischler 1 OV L 160, 26.6.1999., 48. lpp. 2 OV L 193, 29.7.2000., 10. lpp. 3 OV L 20, 27.1.1999., 8. lpp. 4 OV L 234, 16.9.2000., 10. lpp. 5 OV L 148, 28.6.1968., 13. lpp. 6 OV L 206, 16.8.1996., 21. lpp.
Oficiālais Vēstnesis L 100 , 20/04/2000 Lpp. 0023 - 0023



Komisijas Regula (EK) Nr. 822/2000 (2000. gada 19. aprīlis), ar ko piemēro samazinājuma koeficientu kompensācijas sertifikātiem par precēm, kuras neaptver Līguma I pielikums, kā tas paredzēts Regulas (EK) 1222/94 6.b pantā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, ko piemēro konkrētām lauksaimniecības produktu pārstrādes precēm [1], kurā jaunākie grozījumi izdarīti ar Komisijas Regulu (EK) Nr. 2491/98 [2], un jo īpaši tās 8. panta 3. punkta pirmo daļu, ņemot vērā Komisijas 1994. gada 30. maija Regulu (EK) Nr. 1222/94, ar ko nosaka kopējus sīki izstrādātus noteikumus par to, kā piemērot eksporta kompensāciju sistēmu par atsevišķiem lauksaimniecības produktiem, ko eksportē tādu preču veidā, kuras neaptver Līguma I pielikums, kā arī šo kompensāciju apjoma noteikšanas kritērijus [3], kurā jaunākie grozījumi izdarīti ar Regulu (EK) Nr. 701/2000 [4], un jo īpaši tās 6.b. panta 6. un 8. punktu, tā kā: (1) Kompensāciju uzkrātā summa, kas jau pieprasīta atbilstīgi izsniegtajiem sertifikātiem, sasniedz 305159263 eiro. Ja to pieskaita summai saskaņā ar pieteikumiem 2000. gadā laikā no 10. līdz 14. aprīlim, balstoties uz ikgadējo apjomu, tas var atturēt Komisiju no savu saistību izpildes saskaņā ar Regulas (EK) Nr. 1222/94 6.b panta 8. punktu. (2) Tādēļ summām, kas sertifikātu formā pieprasītas iepriekšminētajā nedēļā, būtu jāpiemēro samazinājuma koeficients, ko aprēķina, balstoties uz 6.b panta 3. un 4. punktu, IR PIEŅĒMUSI ŠO REGULU. 1. pants To sertifikātu pieteikumu summām, kas iesniegti 2000. gadā laikā no 10. līdz 14. aprīlim, piemēro samazinājuma koeficientu 0,68. 2. pants Šī regula stājas spēkā 2000. gada 21. aprīlī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 19. aprīlī Komisijas vārdā — Komisijas loceklis Erkki Liikanen [1] OV L 318, 20.12.1993., 18. lpp. [2] OV L 309, 19.11.1998., 28. lpp. [3] OV L 136, 31.5.1994., 5. lpp. [4] OV L 83, 4.4.2000., 6. lpp. --------------------------------------------------
Oficiālais Vēstnesis L 076 , 25/03/2000 Lpp. 0009 - 0009



Komisijas Regula (EK) Nr. 635/2000 (2000. gada 24. marts), ar ko groza Regulu (EK) Nr. 2571/97 par sviesta pārdošanu par pazeminātām cenām un atbalsta piešķiršanu par krējumu, sviestu un iebiezinātu sviestu, ko paredzēts lietot mīklas izstrādājumu, saldējuma un citu pārtikas produktu ražošanā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], un jo īpaši tās 10. un 15. pantu, tā kā: (1) Komisijas Regulas (EK) Nr. 2571/97 [2], kurā jaunākie grozījumi izdarīti ar Regulu (EK) Nr. 494/1999 [3], 3. panta a) punktā ir paredzēta iespēja attiecīgajos produktos izmantot marķierus, kas minēti šīs regulas II pielikumā, lai ļautu pārbaudīt to galīgo izlietošanu. Ņemot vērā to, ka saskaņā ar šo režīmu daži marķieri jau kādu laiku nav tikuši izmantoti, un to, ka šīs regulas II pielikumā ir paredzēti alternatīvi marķieri, attiecīgie marķieri būtu jāsvītro no saraksta, tādējādi panākot pārbaužu vienkāršošanu. Turklāt attiecīgos marķierus pašlaik novērtē, ņemot vērā jaunākos zinātnes sasniegumus. (2) Šajā regulā paredzētie pasākumi ir saskaņā ar Piena un piena produktu nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2571/97 II pielikumā svītro V punktu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 24. martā Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 350, 20.12.1997., 3. lpp. [3] OV L 59, 6.3.1999., 17. lpp. --------------------------------------------------
Oficiālais Vēstnesis L 189 , 27/07/2000 Lpp. 0013 - 0013



Komisijas Regula (EK) Nr. 1649/2000 (2000. gada 25. jūlijs), ar ko Moldovas Republikai nosaka īpašu darbinieku tiesību aizsardzības veicināšanas režīmu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 21. decembra Regulu (EK) Nr. 2820/98, ar ko laikā no 1999. gada 1. jūlija līdz 2001. gada 31. decembrim piemēro vispārējo tarifu preferenču daudzgadu sistēmu [1], kurā jaunākie grozījumi izdarīti ar Komisijas Regulu (EK) Nr. 1310/2000 [2], un jo īpaši tās 13. panta 1. punktu, tā kā: (1) Regulas (EK) Nr. 2820/98 II sadaļas 2. iedaļa paredz iespēju noteikt īpašu darbinieku tiesību aizsardzības veicināšanas režīmu. (2) 1999. gada 11. februārī Moldovas Republika lūdza izmantot šo režīmu, norādot informāciju un saistību, uz ko attiecas iepriekšminētas regulas 11. panta 1. punkts. (3) Saskaņā ar 11. panta 2. punktu Komisija publicēja paziņojumu [3] par Moldovas Republikas lūgumu. (4) Dažas ieinteresētās personas darīja Komisijai zināmas savas atsauksmes. (5) Šo lūgumu izskatīja saskaņā ar iepriekšminētās regulas 12. pantu. (6) Moldovas Republikas tiesību akti ietver to standartu būtību, kas noteikti SDO Konvencijās Nr. 87, 98 un 138. (7) Komisijas veiktā pārbaude liecina, ka Moldovas dienesti ir veikuši vajadzīgos pasākumus šo noteikumu efektīvai piemērošanai un kontrolei. (8) Moldovas Republika ir apņēmusies nodrošināt īpašā režīma efektīvu piemērošanu un kontroli, kā arī administratīvo sadarbību, kas paredzēta iepriekšminētās regulas 14. pantā. (9) Ņemot vērā saņemtās atsauksmes un pārbaudes rezultātus, ir lietderīgi apstiprināt minēto lūgumu. (10) Šajā regulā paredzētie pasākumi ir saskaņā ar atzinumu, ko sniegusi iepriekšminētās regulas 31. pantā noteiktā komiteja, IR PIEŅĒMUSI ŠO REGULU. 1. pants 1. Moldovas Republikai nosaka īpašu darbinieku tiesību aizsardzības veicināšanas režīmu, kas paredzēts 11. pantā Regulā (EK) Nr. 2820/98. 2. Produktiem, uz kuriem attiecas iepriekšminētās regulas I pielikums, piemēro īpašo veicināšanas režīmu saskaņā ar regulas 14. pantā paredzētajiem nosacījumiem. 3. Kopīgo muitas tarifu likmi, kas piemērojama attiecīgajiem produktiem, samazina saskaņā ar iepriekšminētās regulas 10. panta noteikumiem. 2. pants Šī regula stājas spēkā trešā mēneša pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 25. jūlijā Komisijas vārdā — Komisijas loceklis Pascal Lamy [1] OV L 357, 30.12.1998., 1. lpp. [2] OV L 148, 22.6.2000., 28. lpp. [3] OV C 176, 22.6.1999., 13. lpp. --------------------------------------------------